— З часам. Цяпер ён такi, што, на першы погляд, не патрабуе ад чалавека вялікіх намаганняў па самарэалізацыі. Ён знішчыў іерархію ва ўсім — у тым ліку, і ў мастацтве. Сёння многія лічаць, што яны адбыліся — нічога для гэтага не зрабіўшы хоць трохі істотнага. Для таго каб па-сапраўднаму стаць асобай, чалавек спачатку павінен вырашыць пытанні ва ўзаемаадносінах з самім сабою, з навакольным светам. Калі парадак светабудовы не адлюстраваны адэкватна ў яго галаве, ён яшчэ ніхто. Колькасць пустэчы, якая гуляе сёння ад чалавека да чалавека, катастрафічная. А гэта “выклік” і для музыкі.